lflage/wiki-talks huggingface dataset:
Discussió:Càdec de mar

message: Tenint en compte que Sm. va morir el 1828, crec que aquesta frase s'hauria de posar de manera més clara. Entenc que deu voler dir que Smith va publicar la descripció de la planta i que al cap d'un segle algú altre va canviar-ne la nomenclatura al nom actual i que això és el que es va publicar el 1913, però si és això s'hauria d'aclarir. Pere prlpz (disc.) 20:54, 21 feb 2023 (CET)
thread_title:  ''Juniperus macrocarpa'' va ser descrita per [[James Edward Smith|Sm.]] i publicada a ''[[Florae Graecae Prodromus]]'' 2: 263, l'any 1913.
Discussió:Abkhàzia

message: @Amadalvarez: A la infotaula hi diu "Territori reivindicat per Geòrgia i Rússia, Nicaragua, Veneçuela i Nauru". Quan ho he vist he pensat que era vandalisme a Wikidata però no ho és, i el problema és que la infotaula està confonent qui dóna suport o qui disputa la pertinença del territori a Rússia o a Geòrgia o la seva independència, amb qui el reivindica. Hi pots fer un cop d'ull? Pere prlpz (disc.) 22:29, 21 feb 2023 (CET)
replies: text: Fa falta algú que sàpiga la situació actual per arreglar-ho.

text: A WD el primer valor de P17 diu el que tu comentes, però el darrer intenta explicar que l'altre reclamant és Georgia i els quatre que mostra la infotaula. Tots dos valors apareixen amb Bestrank. La suma és una macedònia curiosa.

text: A més té  amb altres dos valors diferents a aquests.

text: Petit despropòsit....

text: Demà miro de llegir els articles a veure com estan. amador (disc.) 06:03, 22 feb 2023 (CET)
replies: text: :@Pere prlpz millorat.

text: :Hi havia una mica d'enrenou entre el territori (aquest item) amb cronologia des de 778 i la  que algunes WP com ENwiki tenen redireccionat cap a un únic article i que genera embolic.

text: :No m'acaba d'agradar que, per exemple, la data inici digui que és de 1991 (quan comença la disputa) i a la P17 tingui tota la cronologia; o que la , que és el govern que Geòrgia ha preparat com a contrapoder de la  no veig on posar-la a WD.

text: :Però ara no té l'embolic inicial.

text: :Salut ! amador (disc.) 08:26, 22 feb 2023 (CET)
thread_title:  Territori reivindicat per
Discussió:Danielle Juteau

message: L'usuari anònim que ha publicat aquest article, a més de continuar publicant biografies sense referències i amb format que no s'ajusta a la Viquipèdia, en el cas de Danielle Juteau, en alguns paràgrafs usa el masculí, com si es tractés d'un home. Mercè Piqueras (disc.) 21:28, 22 feb 2023 (CET)
replies: text: He adaptat el format a l'estil de la Viquipèdia, revisat la traducció i he corregit els errors en el gènere. Falta afegir-hi referències. Mercè Piqueras (disc.) 00:02, 23 feb 2023 (CET)
replies: text: : Si aquests articles estan molt malament, un nou criteri de supressió ràpida és el d'articles nous sense cap referència. Pot ser que aquest sigui un dels casos en que aquest criteri és útil.--Pere prlpz (disc.) 11:45, 23 feb 2023 (CET)
replies: text: ::@Pere prlpz , ho vaig pensar, però també penso que val la pena tenir aquesta biografia a la nostra Viquipèdia. Avui intentaré posar-m'hi de nou i afegir-hi referències. Mercè Piqueras (disc.) 13:54, 23 feb 2023 (CET)
thread_title:  Danielle Juteau
Discussió:Dos Cielos

message: Viquipèdia:Esborrar pàgines/Historial/2023/02#Dos_Cielos --Brunnaiz (disc.) 16:20, 25 feb 2023 (CET)

message: Bon dia. He actualitzat, ampliat i referenciat l'article. Penso que és admissible perquè, d'una banda, el restaurant com a tal va rebre dues estrelles Michelin al llarg de la seva trajectòria i, d'una altra, perquè té prou cobertura externa pròpia (que gira entorn del local, no dels cuiners que el regien). Per això, m'oposo a la proposta de fusió de @Paucabot. També m'interessaria saber especialment el parer de @Paddy Mc Aloon, atès que és qui va proposar l'article per a esborrament quan li mancaven referències. --Brunnaiz (disc.) 18:58, 23 feb 2023 (CET)
replies: text: Boan feina! Només faltaria afegir-hi que els cuiners han obert un nou restaurant a Les Corts. És a dir, que van tancar el negoci per a obrir-ne un de nou. Paddy Mc Aloon (disc.) 20:12, 23 feb 2023 (CET)

text: @Brunnaiz Si vols donar-los-hi una ullada, tens els articles Betevé i Hospital Universitari de la Vall d'Hebron mancats de referències. Paddy Mc Aloon (disc.) 11:36, 24 feb 2023 (CET)
replies: text: :@Paddy Mc Aloon Actualment hi ha milers d'articles mancats de referències a la Viquipèdia, amb la qual cosa t'agraeixo l'oferiment, però m'és impossible assumir articles. En aquest cas, m'hi vaig dedicar perquè vaig veure molt clara l'admissibilitat del restaurant i havia començat un procés d'esborrament del qual estic en contra. I, per cert, gràcies per la informació que hi has afegit! --Brunnaiz (disc.) 16:10, 25 feb 2023 (CET)

text: @Paucabot Si no tens res a objectar, esborraré l'avís de fusió. --Brunnaiz (disc.) 16:12, 25 feb 2023 (CET)
replies: text: : Endavant. Pau Cabot · Discussió 16:13, 25 feb 2023 (CET)
thread_title:  Sobre la proposta de fusió
Discussió:Aqui Catalunha

message: Bona nit, . Com aquest article corre perill de tenir un CI, podries donar-hi un cop de mà, si us plau? Gràcies! -- Judesba (digues...) 01:44, 24 feb 2023 (CET)
replies: text: Bon vespre, @Judesba. Soc el creador de l'Aqui Catalunha, i en aquest article, faig una descripció neutral del portal, tot esmentant-hi referències. Roderic Alves (disc.) 02:46, 24 feb 2023 (CET)
replies: text: :Hola . He fet una neteja profunda dels aspectes menys enciclopèdics, he intentat explicar-ho tot en el resum d'edició. Ha quedat un article molt breu i no sé si les dues refs que romanen dintre del text són suficients com per garantir-ne l'admissibilitat, ho deixo a criteri teu i de la comunitat, per si voleu debatre-ho. , has d'entendre que els projectes de la Wikimedia Foundation no són, en cap cas, plataformes on fer-se autobombo. Gràcies a tots dos. --  Cataleirxs (disc.) 11:56, 24 feb 2023 (CET)
replies: text: ::Gràcies a tots dos,  Intentem mantenir la neutralitat que hem aconseguit, i endavant amb la feina! :-) Bon cap de setmana a tots dos. --Judesba (digues...) 19:36, 24 feb 2023 (CET)
replies: text: :::Gràcies, @Judesba i @Cataleirxs! Roderic Alves (disc.) 20:20, 24 feb 2023 (CET)
replies: text: ::::Volia dir "Gràcies @Judesba i @Cataleirxs! Roderic Alves (disc.) 20:28, 24 feb 2023 (CET)
thread_title:  Cercant la neutralitat
Discussió:La filla del mar (musical)

message: No entenc la neteja de les seccions d'Argument i Repartiment. Està tot documentat per les referències que hi he adjuntat (no sé fins a quin punt s'han revisat els vídeos de referència on la mateixa companyia ho explica tot) i trobo que és rellevant per la pàgina (altres articles d'obres de teatre musical els tenen). MrPillou (disc.) 09:39, 24 feb 2023 (CET)
replies: text: I no hi ha cap "relació estreta" que posi en dubte la meva objectivitat sobre el tema. Tot el que s'ha escrit a l'article ve de fonts fiables i directes referenciades correctament. MrPillou (disc.) 09:39, 24 feb 2023 (CET)
replies: text: :  Segurament també podríem documentar les dates dels assajos i això no faria que aquesta informació fos enciclopèdica. En un article enciclopèdic s'ha de posar allò més important, no tot allò que un usuari amb bastant d'interès en aquest article i en el de la seva actriu vol que hi surti. Pau Cabot · Discussió 14:15, 24 feb 2023 (CET)
replies: text: :: Perquè vegis com tracten fonts externes l'argument de l'obra: dues frases. Aquest argument ultrallarg que has recuperat no surt en cap font fiable. Pau Cabot · Discussió 14:22, 24 feb 2023 (CET)
thread_title:  "Neteja" + Currículum + Relació estreta
Discussió:Xàraf-ad-Din at-Tussí

message: En principi, noms com Xàraf-ad-Din, que tenen "significat" (literalment, 'Honor de la Religió'), no s'haurien de "partir", per això la proposta de transcripció simplificada de l'IEC recomana escriure'ls units per guions (Salah-ad-Din, Muhyí-d-Din, Nàssir-ad-Dawla, Abd-ar-Rahman etc.), per això havia afegit la necessitat d'una referència que avalés que at-Tussí és conegut simplement com Xàraf at-Tussí. Crec que la referència aportada no ho avala, ja que s'hi refereix com Sharaf Al-Dīn Al-Ṭūsī, que equival a Xàraf-ad-Din at-Tussí. Jo crec que la forma correcta de referir-se abreujadament a Xàraf-ad-Din al-Mudhàffar ibn Muhàmmad at-Tussí hauria de ser at-Tussí i, si se'l vol diferenciar de l'altre at-Tussí famós, Xàraf-ad-Din at-Tussí, tal com fa l'editor i traductor dels seus tractats en l'obra referenciada a la nota.
D'altra part, recomanaria no emprar la plantilla IniciBio en aquesta mena de pàgines, ja que aquesta plantilla no encaixa bé amb personatges amb nom àrab "llarg" i que són coneguts per una forma reduïda del nom, així com no permet recollir la transcripció literal del nom. De fet, tal com està ara, el que diu en àrab i la forma en català no diuen el mateix, ja que en àrab hi ha el nom complet i no la forma abreviada. CarlesVA (parlem-ne) 11:15, 24 feb 2023 (CET)
replies: text: Ho sento, no soc cap arabista i no puc discutir el que dius. Rashed, en el seu llibre, el titula amb el nom que dius, però en el text del llibre es refereix a ell sempre com al-Tusí, a seques, lo qual pot portar a confusió amb Nàssir-ad-Din at-Tussí; per això creia convenient posar-hi el nom, Xàraf. Suposo que aquestes formes de transliteració han anat canviant al llarg del temps (abans també dèiem Moscú i ara diem Moscou) i diversos autors poden haver emprat transliteracions diferents depenent de quan les van escriure...

text: En fi, perdona el "rollo" i fes el que consideris millor. Sembla que tu estàs més posat que jo en aquest tema. En definitiva del que es tracta és de tenir documentat el personatge. Ferran Mir (disc.) 09:37, 25 feb 2023 (CET)
replies: text: :Sí, el més habitual és referir-s'hi com at-Tussí ("el de Tus"), que dins d'una obra dedicada a aquest autor, no planteja cap dubte. Ajustaré l'article, doncs. CarlesVA (parlem-ne) 07:38, 26 feb 2023 (CET)
thread_title:  Sobre el nom d'at-Tussí
Categoria Discussió:Titelles bloquejats de Remitbuber

message: :en:Wikipedia:Sockpuppet investigations/Remitbuber/Archive.-- Docosong (disc.) 18:54, 24 feb 2023 (CET)
replies: text: Per si és del teu interès .-- Docosong (disc.) 19:05, 24 feb 2023 (CET)
replies: text: :Perfecte, gràcies Jmrebes  (discussió) 13:31, 25 feb 2023 (CET)
thread_title:  Investigació del titella Remitbuber a nivell global
Discussió:Carta d'una desconeguda (llibre)

message: Podries recuperar l'article esborrat, ? Miraria d'arreglar-lo. No ha passat per cap procés d'esborrat i tafanejant una mica em sembla que és admissible. Pots passar-me'l a una pàgina de proves, si ho prefereixes. Gràcies! --Judesba (digues...) 21:15, 24 feb 2023 (CET)
replies: text: El motiu d'esborrat no és l'admissibilitat, tal com s'hi indica, sinó pel criteri G2. T'ho faig. Salutacions, KajenCAT (disc.) 17:13, 25 feb 2023 (CET)
replies: text: :Usuària:Judesba/Carta d'una desconeguda (llibre) KajenCAT (disc.) 17:15, 25 feb 2023 (CET)
replies: text: ::Gràcies, ! Ho treballo i ho trasllado. Salut! --Judesba (digues...) 17:17, 25 feb 2023 (CET)
thread_title:  Recuperació d'article esborrat
Discussió:Inicis del moviment feminista a Mallorca

message: Podries indicar les mancances greus que han suposat la usuarificació d'aquest article? Si el volem recuperar, hauríem de saber quines són i jo, almanco, no les veig gaire evidents. De quin article és una traducció automàtica? Pau Cabot · Discussió 08:09, 25 feb 2023 (CET)
replies: text: Contextualitzo: l'article és una traducció de l'equivalent en castellà Inicios del movimiento feminista en Mallorca. La usuària que el va crear no ha fet cap més contribució al projecte (és també la qui va fer l'article original en castellà i res més). Tu mateix vas inserir-hi els avisos de millorar format i millorar traducció el dia que va ser creat. Amb tot, val a dir que la usuària @Maria Fullana de València va fer-li una esporgada el mes passat que no vaig tenir en compte perquè els avisos no van ser llevats.

text: D'altra banda, l'article encara no està ben formatat del tot i té paràgrafs sencers que no especifiquen la referència que els correspon. Procedeixo, doncs, a desuarificar, reformatar i posar l'avís pertinent de millorar referències. --Brunnaiz (disc.) 13:39, 25 feb 2023 (CET)
replies: text: :  Sí. Entenc que tenia (i té) mancances. Però no acabava de veure que fossin tan greus com per usuarificar. Pau Cabot · Discussió 13:44, 25 feb 2023 (CET)
thread_title:  Mancances?
Categoria Discussió:Entrenadores catalanes del sud

message: S'està buidant aquesta categoria i d'altres sense consens. Deman a  que s'aturi fins que es decideixi si s'ha d'eliminar aquesta categoria o no. Pau Cabot · Discussió 12:31, 25 feb 2023 (CET)
replies: text: S'està buidant aquesta categoria perquè no entra en el forçós cas de la interpretació de la política vigent, que pot aplicar a esportistes segons la disciplina, que sí que està segregada per gènere. Els entrenadors, com els dirigents de clubs esportius, no són esportistes. De la mateixa manera que la segregació per gènere d'esportistes segons el seu veïnatge tampoc segueix el consens actual. Xavier Dengra  (MISSATGES) 12:35, 25 feb 2023 (CET)
replies: text: :Cas idèntic a Viquipèdia:Sala_dels_administradors/2022#Buidat_de_categories_d'àrbitres, que es va resoldre a favor de buidar aquelles categories i esborrar-les posteriorment. Xavier Dengra  (MISSATGES) 12:40, 25 feb 2023 (CET)
replies: text: :: No, no és un cas idèntic. Si hagués estat idèntic, crec que ja haguessis fet neteja en aquell moment. Aquest és un cas diferent. L'únic que tenen en comú és que qualcú ha passat l'arada davant els bous. En parlam? Pau Cabot · Discussió 12:45, 25 feb 2023 (CET)
replies: text: :::D'acord amb en Xavier Dengra. La política actual és clara que no s'ha de categoritzar per gènere i no sé cap argument pel que aquesta categoria no sigui una categoria per gènere. Que hi hagi altres categories on hi ha aquests arguments i no tothom els veu clar no és un argument, és només un cas de Viquipèdia:Com el meu, n'hi ha d'altres.--Pere prlpz (disc.) 11:22, 4 març 2023 (CET)
thread_title:  Buidatge
Discussió:Mahsà Aminí

message: Bon dia, @Golls. Entenc el canvi que has fet al nom persa de la persona a la qual fa referència l'article, però per què has modificat "Jina Amini" per "Jinà Aminí"? Fins on jo entenc, les normes de transcripció del persa no afecten el nom kurd. --Brunnaiz (disc.) 13:58, 25 feb 2023 (CET)
replies: text: Hola, @Brunnaiz. L'IEC em va respondre: «els noms (comuns i propis) en persa i en kurd gairebé sempre són aguts». El kurd utilitza l'alfabet llatí en alguns llocs i l'alfabet àrab en altres. La Viquipèdia fea servir en este cas la grafia àrab per al nom kurd, aixina que per això han seguit la mateixa proposta de transcripció. Seria interessant que hi haguera una proposta de transcripció específica per a cada idioma que utilitza l'alfabet àrab, però per ara no la tenen. Golls/Miquel Boronat Cogollos (disc.) 19:24, 27 feb 2023 (CET)
thread_title:  Nom en kurd
Discussió:Andró (cambra)

message: com hauria de ser aquest terme en català? Gràcies. Judesba (digues...) 16:43, 25 feb 2023 (CET)
replies: text: Igual com tenim les dues formes odèon i odeó, o bé hecatombèon i hecatombeó, totes dues formes són possibles: àndron (amb accent sobre la a) i andró. --Enric (discussió) 21:18, 25 feb 2023 (CET)
replies: text: :D'acord, gràcies, ! --Judesba (digues...) 21:22, 25 feb 2023 (CET)
thread_title:  Andron o andró? 

message: Judesba (digues...) 23:36, 25 feb 2023 (CET)
thread_title:  Traducció
Discussió:Covadonga Peremarch Palomares

message: @SpyridisioAnnis Bon dia. El desembre de l'any passat vas inserir una plantilla per a proposar l'esborrament d'aquest article, però no vas arribar a formalitzar aquesta proposta a Viquipèdia:Esborrar pàgines/Propostes. T'agrairia que tiressis endavant amb la proposta per a no deixar-la a mitges. Gràcies d'avançat. --Brunnaiz (disc.) 16:45, 25 feb 2023 (CET)
thread_title:  Proposta d'esborrament incompleta
Discussió:Termosoma

message: Just tried to translate the intro by DeepL. The last part seems to be catalan, not spanish. Tried to translate it as catalan by Google Translator, result is:
Inicialmente la palabra termosoma se creó para designar a la chaperonina de Pyrodictium occultum, donde primero se descubrió, pero actualmente se utiliza como término genérico para hacer referencia a todas las chaperoninas de arqueas.
Please check if this might be right and replace this part of the intro. Gracias and Gràcies.--Ernsts (disc.) 18:01, 25 feb 2023 (CET)
thread_title:  Intro: Language
Discussió:El Cafè de la Marina (pel·lícula de 2014)

message: Part d'aquest article (versió 31334045 del 20 feb 2023) ha estat traslladat a El Cafè de la Marina (pel·lícula de 1933). --Judesba (digues...) 22:01, 25 feb 2023 (CET)
thread_title:  Text traslladat
Discussió:Josep Maria Pallejà i de Bassa

message: No he trobat la partida de naixement a Barcelona en aquesta data, però sí la d'una germana -Maria Teresa- el 12 de març de 1864 (https://www.familysearch.org/ark:/61903/3:1:939D-68R1-3?i=336&wc=QZ7W-XR2%3A335015101%2C335015102%2C335485601&cc=2015324)  cosa que no fa possible la data de 4 de gener per a Josep Maria. He buscat anys endavant i endarrere per al mateix dia i no l'he trobat Xavier Argimon (disc.) 14:01, 26 feb 2023 (CET)
thread_title:  dubtes amb la data de naixement 

message: No va poder morir el 1926 si el seu fill va obtenir carta de successió el 1907 per la mort del seu pare. Vegeu: Gaceta de Madrid, 4 de julio de 1907  expedir reial carta de successió en el títol de Marquès de Monsolís a favor del senyor Guillermo de Palleja i Ferrer-Vidal, per mort del seu pare, D. José María de Pallejá i de Bassa.  --Maragm (disc.) 13:27, 17 nov 2023 (CET)
thread_title:  Data de defunció
Discussió:Una sola salut

message: La referència "Confronting emerging zoonoses...", que en la versió que he revisat d'aquest article té el número 7, apareix citada deu vegades. És un llibre que té dotze capítols i se cita sempre tota l'obra sencera, sense indicar a quin capítol correspon. S'hauria d'indicar en cada cas a quin capítol correspon la citació. Mercè Piqueras (disc.) 21:06, 26 feb 2023 (CET)
thread_title:  Referència "Confronting Emerging Zoonoses. The One Health Paradigm"
Discussió:Eleccions municipals de València de 2007

message: L'Alcalde és triat pels regidors electes. Segons la llei electoral, si no hi haguera una majoria clara per investir l'alcalde, s'investiria el candidat de la candidatura més votada.
El terme emprat en lloc de majoria clara hauria de ser majoria absoluta.
Un 49% contra un 30% és una majoria clara, però no és suficient per triar alcalde. 213.0.87.96 (discussió) 11:37, 27 feb 2023 (CET)
thread_title:  Majoria per triar alcalde
Discussió:Art major

message: En aquesta entrada caldria treure totes les referències a la mètrica catalana, perquè aquest d'"arte mayor" és un concepte només de la mètrica castellana. Per això, apropiadament, en les altres llengües només es refereix a la mètrica castellana. Abans de treure-ho, però, ho introdueixo com un tema de discussió per si algú té res a dir-hi. Xriverfield (disc.) 17:54, 27 feb 2023 (CET)
thread_title:  Entrada inadequada
Discussió:Antoni Prats Calbet

message: https://www.periodicodeibiza.es/pitiusas/ibiza/2021/07/28/1287855/fallece-anos-antonio-prats-calbet-empresario-pintor-fundador-aspanadif.html 88.22.15.89 (discussió) 22:20, 27 feb 2023 (CET)
thread_title:  Obituari?
Discussió:Casa de la Misericòrdia (Barcelona)

message: La Casa de la Misecòrdia és un conjunt d'edificis comparable en extensió a l'antic Hospital de la Santa Creu, que el Catàleg vigent agrupa en una mateixa fitxa:
- L'antic hospici, ocupat a la part de Ramalleres per les oficines del districte i la Llibreria la Central del Raval.
- La capella antiga al carrer d'Elisabets, ocupada per la mateixa llibreria.
- L'antic Col·legi de Sant Guillem d'Aquitània, ocupat pel CIDOB, i que històricament no pertany al conjunt.
Els edificis que donaven al carrer de Montalegre, projectats per Magí Rius, van ser enderrocats per a la construcció de les noves Facultats de Filosofia, Geografia i Història, i només queda l'església o capella nova, obra d'Enric Fatjó, que ha estat descatalogada. Paddy Mc Aloon (disc.) 11:32, 28 feb 2023 (CET)
thread_title:  Àmbit del conjunt i edificis protegits 

message: Hi ha una etiqueta que diu que l'article necessita un expert, però enlloc diu per què. O sigui, tots els articles de la viquipèdia es poden ampliar, però per dir això no cal una etiqueta.
La trec. Pere prlpz (disc.) 00:54, 16 des 2023 (CET)
replies: text: @Pere prlpz: Cap problema. És cert que calia una revisió, però més aviat era en allò referent a l'edifici ocupat pel CIDOB, que ara té article a la VP i categoria Commons pròpies. Salut! Paddy Mc Aloon (disc.) 15:44, 3 març 2024 (CET)
thread_title:  Etiqueta expert
Discussió:Tradicionalisme

message: Crec que este article s'apropa més a :en:Traditionalist conservatism (i altres interwikis) que no a :en:Traditionalism (Spain) i :es:Tradicionalismo político (España) (els interwikis actuals), que tracten específicament del cas espanyol. De fet no n'hi ha una paraula a propòsit del "tradicionalisme espanyol", quand els interwikis s'hi dediquen enterament. Suggerisc fer el canvi al wikidata. CaféBuzz (disc.) 13:00, 28 feb 2023 (CET)
thread_title:  problema amb interwikis
Discussió:Tot el que no ens vam dir

message: El company , que sembla tenir una relació estreta amb Clara Solé (vegeu les seves edicions), ha desfet la descurriculumització d'aquest article, sense donar cap argument. Concretament, ha recuperat les seccions d'argument, Números musicals i repartiment, que només serveixen per allargar una mica més l'article i que no es poden referenciar en fonts fiables. Pau Cabot · Discussió 14:49, 28 feb 2023 (CET)
replies: text: Mateix patró a Discussió:La filla del mar (musical). Pau Cabot · Discussió 14:49, 28 feb 2023 (CET)
replies: text: :He recuperat les seccions per les mateixes raons que a La filla del mar. Deixo de banda la teva insistència (que comença a vorejar l'obsessió) amb la meva relació estreta amb Clara Solé, que encara no has pogut demostrar (perquè no existeix), i que ja hem discutit amb anterioritat.

text: :Recupero la secció de Repartiment perquè, clarament, a les fitxes que utilitzo com a referència apareix el repartiment. El mateix he fet amb els números musicals, que recupero del disc publicat de l'espectacle. Pel que fa a l'argument, és una reconstrucció de diversos comentaris extrets de crítiques, així com el que s'entén en escoltar les cançons de l'espectacle.  MrPillou (disc.) 15:02, 28 feb 2023 (CET)
replies: text: :: Jo he editat en centenars de milers de pàgines diferents de la Viquipèdia. Tu gairebé només has editat en pàgines relacionades amb aquesta persona i resulta que som jo que estic obsessionat...

text: :: L'argument està gairebé sense referenciar. Si no se citen fonts fiables, s'haurà d'esborrar. Pau Cabot · Discussió 15:10, 28 feb 2023 (CET)
thread_title:  Currículum
Discussió:Upper Diagonal

message: L'article té una pila de referències que no diuen el que diu l'article. L'article posa unes fronteres concretes que no  només no surten enlloc sinó que contradiuen les referències. Els articles que parlen de la marca turística es refereixen a les Corts, i dels altres alguns distingeixen l'Upper Diagonal i Sarrià-Sant Gervasi. Aleshores no té gaire solta dir que l'Upper Diagonal comença on acaba Gràcia, perquè està clar que el terme es refereix a Pedralbes o a part de les Corts.
Aleshores, proposo adequar el contingut de l'article al que diuen les referències. Pere prlpz (disc.) 15:07, 28 feb 2023 (CET)
thread_title:  On comença?